《韩大夫城》
宋代·孔平仲

大夫今安在，唯有废城存。流水抱沙曲，依依杨柳村。

居者五六抱，荆榛深闭门。青青麦陇直，蔼蔼桑枝繁。

牛羊任所适，僮稚更不喧。啼鸟静逾远，落花风自翻。

昔称老农贱，吾意野人尊。谋身莽无定，太息视乾坤。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。